
Okresný súd Poprad 0T/3/2026 8726010049 19. 01. 2026 JUDr. Peter Koman ECLI:SK:OSPP:2026:8726010049.1
TRESTNÝ ROZKAZ V MENE SLOVENSKEJ REPUBLIKY Okresný súd Poprad, sudca pre prípravné konanie JUDr. Peter Koman, vydáva podľa § 348 ods. 1 písm. a) Trestného poriadku s použitím § 353 ods. 1 Trestného poriadku rozhodol: Obvinený A. B., nar. XX.XX.XXXX v C., trvale bytom C., D. C., j e v i n n ý, ž e dňa 17.01.2026 v čase o 19:40 hod. v predajni Kaufland, ul. E. F. G. XXXX B. C., počas prevádzkových hodín, z predajnej plochy vzal tovar, a to 1 ks fľaše vodky značky Finlandia o objeme 0,7 litra v hodnote 16,39 €, ktorú si vložil pod oblečenie a s uvedeným tovarom následne prešiel cez pokladničnú zónu bez priznania a zaplatenia za tento tovar, čím takto spôsobil spoločnosti Kaufland Slovenská republika v.o.s., so sídlom Trnavská cesta 41/A Bratislava, IČO: 35790164, škodu vo výške 16,39 €, pričom uvedený tovar bol dodatočne vrátený na predajnú plochu v nepoškodenom stave a tohto konania sa dopustil napriek tomu, že dňa 15.04.2025 v supermarkete Tesco v OC Fórum v meste Poprad sa dopustil priestupku proti majetku podľa § 50 ods. 1 zákona číslo 372/1990 Zb. o priestupkoch tým, že odcudzil tovar v hodnote 3,21,- Eur, za čo mu bola uložená bloková pokuta nezaplatená na mieste vo výške 30,00,- Eur, číslo pokutového bloku 2200160457, právoplatné dňa 15.04.2025 a dňa 17.02.2025 na predajni Kaufland, ul. E. F. G. XXXX, C. sa dopustil ďalšieho priestupku proti majetku podľa § 50 ods. 1 písm. a) zákona číslo 372/1990 Zb. o priestupkoch tým, že odcudzil tovar v hodnote 12,80,- Eur, za čo mu bola uložená bloková pokuta vo výške 10,00,- Eur, číslo pokutového bloku L0639420, právoplatné dňa 17.02.2025, teda - si prisvojil cudziu vec tým, že sa jej zmocnil, hoci bol za dva obdobné činy v predchádzajúcich 12 mesiacoch postihnutý, čím spáchal - prečin krádež podľa § 212 ods. 1 písm. g) Trestného zákona, a za to mu ukladá:
Podľa § 212 ods. 1 Trestného zákona s použitím § 36 písm. l), § 37 písm. m), § 38 ods. 2 Trestného zákona trest odňatia slobody vo výmere 8 (osem) mesiacov. Podľa § 48 ods. 2 Trestného zákona ho na výkon trestu zaraďuje do ústavu na výkon trestu odňatia slobody so stredným stupňom stráženia. - si prisvojil cudziu vec tým, že sa jej zmocnil, hoci bol za dva obdobné činy v predchádzajúcich 12 mesiacoch postihnutý, Poučenie: Obvinený a osoby, ktoré sú oprávnené podať v jeho prospech odvolanie, ako aj prokurátor, môžu proti tomuto trestnému rozkazu podať odpor na podpísanom súde do 8 dní od jeho doručenia. Osobám, ktoré môžu podať odvolanie v prospech obvineného okrem prokurátora, sa lehota končí tým dňom ako obvinenému. Ak sa trestný rozkaz doručuje obvinenému a aj jeho obhajcovi, plynie lehote od toho doručenia, ktoré bolo vykonané neskôr. Ak proti trestnému rozkazu podá v lehote odpor oprávnená osoba, samosudca nariadi hlavné pojednávanie. Proti výroku o náhrade škody, ktorým bola priznaná náhrada škody, môže poškodený podať odpor; ak poškodený podal odpor, trestný rozkaz sa ruší vo výroku o náhrade škody a samosudca uznesením poškodeného odkáže na civilný proces, prípadne na konanie pred iným príslušným orgánom. Obvinený, osoby, ktoré sú oprávnené podať v prospech obvineného odpor (len so súhlasom obvineného), poškodený a prokurátor môže zobrať odpor späť dovtedy, kým súd nezačne hlavné pojednávanie. Trestný rozkaz sa stane právoplatným a vykonateľným ak - odpor nebol podaný; uplynutím lehoty na podanie odporu, - odpor bol vzatý späť; dňom jeho späťvzatia.

